OpenLLM-France/wikimedia huggingface dataset:
# Sofia Hernanz Costa

Sofia del Carme Hernanz Costa (Eivissa, 21 de juny de 1970) és una política eivissenca, diputada al Parlament de les Illes Balears en la V Legislatura i al Congrés dels Diputats en la X, XI i XII Legislatures.
Llicenciada en dret, ha treballat com a lletrada de l'Ajuntament d'Eivissa. Militant del PSIB-PSOE, entre 2000 i 2004 fou membre de l'Executiva del partit i de 2005 a 2006 de l'executiva de l'Agrupació municipal d'Eivissa.
A les eleccions municipals espanyoles de 1995 fou escollida regidora a l'ajuntament d'Eivissa pel PSIB-PSOE. Fou escollida diputada a les eleccions al Parlament de les Illes Balears de 1999 amb el Pacte Progressista, així com consellera del Consell Insular d'Eivissa i Formentera.
De 2008 a 2011 fou nomenada Directora Insular de l'Administració General de l'Estat a Eivissa i Formentera. Fou escollida diputada a les eleccions generals espanyoles de 2011, 2015 i 2016 i ha estat membre de la Diputació Permanent del Congrés dels Diputats i Secretària Segona de la Comissió per a l'Estudi del Canvi Climàtic (2012-2014).
Sofía Hernanz fue uno de los quince diputados que votaron 'no' en la segunda sesión de investidura de Mariano Rajoy para la decimosegunda legislatura del gobierno de España el 29 de octubre de 2016.

## Referències

* ↑ Biografia al web del PSIB-PSOE
* ↑ «Fitxa del Congrés dels Diputats». Arxivat de l'original el 2019-04-12. [Consulta: 6 setembre 2021].
* ↑ «Rajoy, investido presidente gracias a la abstención de todos los diputados del PSOE excepto 15». [Consulta: 29 octubre 2016].

## Enllaços externs

* «Sería absurdo ignorar a los ´indignados´; tenemos que escucharles y cambiar cosas», entrevista a Diario de Ibiza, 15 d'octubre de 2011
# Puntius crescentus

Puntius crescentus és una espècie de peix cipriniforme de la família dels ciprínids que es troba a l'Índia.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
* Yazdani, G. M. & D. F. Singh. 1994. Puntius crescentus, a new cyprinid fish from south India with observations on the taxonomic status of some related species. Journal of the Bombay Natural History Society v. 91 (pt 2): 107-109.
# Půta Švihovský

Půta Švihovský també Švihovský II (en alemany Puta de Schwihau) (esmentat per primera vegada el 1472, † 21 juliol 1504) fou un noble de Bohèmia de la Cambra de Berger. Estava casat amb Bohunka Mezeřícká z Lomnica, amb qui va tenir quatre fills (Catherine, Johanka, Jindřich i Bretislav).

## Vida

Va ser enviat a una edat molt jove a la cort més alta en el Regne de Bohèmia i hi va sojornar durant vint anys. Al mateix temps, va ser capità de la Regió de Plzeň i Prachatice. Per a l'època i l'estada a la cort es creia que ja estava ben educat, però es deia que era cruel com ningú. Una llegenda diu que els constructors del castell de Švihov van ser atrets per ell mateix amb una disfressa de joglar, els va tancar en un graner i hi va calar foc per no haver-los de pagar. D'actitud dominadora, va actuar de manera superba contra la baixa noblesa i els camperols, ja que sovint els cobrava molts impostos. Quan va morir van aparèixer tot de llegendes sobre el fet que va anar directament a l'infern i d'altres que diuen que encara vaga com una ànima en pena en el castell de Švihov.
# Ragnar Ringstad

Ragnar Ringstad (Vardal municipality, 10 de juny de 1910 - 31 de març de 1982) va ser un esquiador de fons noruec que va competir durant la dècada de 1930. En el seu palmarès destaca una medalla de plata al Campionat del Món d'esquí nòrdic de 1938.

## Referències

* ↑ Resultats al Campionat del món d'esquí nòrdic (alemany)
# Subprefectures de la República Centreafricana

Les prefectures de la República Centreafricana estan dividides en 71 sub-prefectures (en francès: sous-préfectures). Les subprefectures estan llistades a continuació segons la prefectura a la qual pertanyen.

## Prefectura de Bamingui-Bangoran

* Bamingui
* Ndélé

## Ciutat autònoma de Bangui

* Bangui

## Prefectura de Basse-Kotto

* Alindao
* Kembé
* Mingala
* Mobaye
* Satema
* Zangba

## Prefectura d'Haut-Mbomou

* Bambouti
* Djemah
* Obo
* Mboki
* Zemio

## Prefectura d'Haute-Kotto

* Bria
* Ouadda
* Yalinga

## Prefectura de Kémo

* Dekoa
* Mala
* Ndjoukou
* Sibut

## Prefectura de Lobaye

* Boda
* Boganangone
* Boganda
* Mbaiki
* Mongoumba

## Prefectura de Mambéré-Kadéï

* Amada-Gaza
* Berbérati
* Carnot
* Dede-Makouba
* Gamboula
* Gadzi
* Sosso-Nakombo

## Prefectura de Mbomou

* Bakouma
* Bangassou
* Gambo
* Ouango
* Rafai

## Prefectura econòmica de Nana-Grébizi

* Kaga-Bandoro
* Mbrès

## Prefectura de Nana-Mambéré

* Abba
* Baboua
* Baoro
* Bouar

## Prefectura d'Ombella-M'Poko

* Bimbo
* Boali
* Bogangolo
* Bossembele
* Damara
* Yaloke

## Prefectura d'Ouaka

* Bakala
* Bambari
* Grimari
* Ippy
* Kouango

## Prefectura d'Ouham

* Batangafo
* Bossangoa
* Bouca
* Kabo
* Markounda
* Moyenne-Sido
* Nana-Bakassa
* Nanga Boguila

## Prefectura d'Ouham-Pendé

* Bocaranga
* Bossemptélé
* Bozoum
* Koui
* Ngaoundaye
* Paoua

## Prefectura econòmica de Sangha-Mbaéré

* Bambio
* Bayanga
* Nola

## Prefectura de Vakaga

* Birao
* Ouanda Djallé

## Vegeu també

* Prefectures de la República Centreafricana

## Enllaços externs

* Sub-prefectures of the Central African Republic - Statoids
* Pàgina web sobre la República Centreafricana Arxivat 2007-03-24 a Wayback Machine.
# Subprefectura de Sorachi

La subprefectura de Sorachi (空知総合振興局 Sorachi-sōgō-shinkō-kyoku) és una subprefectura d'Hokkaido. La seua capital és la ciutat d'Iwamizawa.

## Geografia

La subprefectura limita amb les subprefectures d'Ishikari, Iburi, Kamikawa i Rumoi.

### Municipis

Subprefectura de Sorachi (2019) :

## Història

* 1897: Es crea la subprefectura de Sorachi.
* 1899: El municipi de Furano es transferit a la subprefectura de Kamikawa.
* 2010: El municipi de Horokanai es transferit a la subprefectura de Kamikawa.

## Política
### Diputats a l'Assemblea d'Hokkaidō

Els distints districtes electorals que es troben a Sorachi, han elegit els següents membres:
| Partit | Partit | Regidors |
| Partit Liberal Democràtic | PLD | 2 / 7 |
| Unió Democràtica Ciutadana | UDC | 2 / 7 |
| Kōmeitō | KMT | 1 / 7 |
| Independents | Ind | 2 / 7 |
| Escons vacants | | 0 / 7 |
# Sotsvegueria del Moianès

La Sotsvegueria del Moianès és una antiga demarcació administrativa o sotsvegueria que depenia de la vegueria del Bages. La sotsvegueria comprenia el territori del Moianès entre les comarques del Bages, Osona i el Vallès Oriental.
Gairebé tota la documentació municipal i de l'administració de l'antiga Sotsvegueria del Moianès va ser destruïda el 1839 en l'incendi que patí la vila de Moià a mans de les forces carlines.
# Sònia Malo Pérez

Sònia Malo Pérez és una corredora de muntanya i de curses de raquetes de neu catalana.
Sònia Malo és una corredora de muntanya, especialitzada en curses de raquetes de neu, que ha format part del Centre Excursionista de Sant Vicenç de Castellet, i també del Centre Excursionista Vilassar. L'any 2006 aconseguí aconssegui situar-se entre les 3 millors corredores de la Copa d'Espanya, en la V Cursa d'Alta Muntanya del Berguedà. Els anys 2008 i 2009 guanyà la Copa Catalana de raquetes de neu, i l'any 2008 es classificà en tercer lloc a la Copa d'Europa. L'any 2009, dins de la festa de l'Esport Santvicenti, va rebre el premi al Millor Esportista Absolut de la temporada 2008/09.

## Referències

* ↑ «Sònia Malo Pérez». Gran Enciclopèdia Catalana. Barcelona: Grup Enciclopèdia Catalana.
* ↑ «Sonia Malo puja al podi de la Copa d'Espanya». Centre Excursionista Vilassar, 17-07-2006. [Consulta: 15 novembre 2022].
* ↑ «IX Festa de l'Esport Santvicentí: Millor Esportista Absolut 08/09: Sònia Malo Pérez (Centre Excursionista de St. Vicenç)». El Breny. Periòdic d'Informació local de Sant Vicenç de Castellet. Associació Cultural Col·lectiu el Breny, Núm. 352, Novembre-desembre 2009, pàg. 22 [Consulta: 15 novembre 2022].
# Quercus depressipes

Quercus depressipes és una espècie de roure que pertany a la família de les Fagàcies, i està dins de la secció dels roures blancs.

## Descripció

Quercus depressipes és un arbust semiperennifoli que no excedeix d'1 o 2 m, amb branques rizomatoses, en matolls densos. L'escorça és grisa i escamosa, les branques, quan són joves tenen un color marró, i quan són més velles tenen un color gris vermellós, de vegades peludes, amb discretes lenticel·les. Els brots són marrons, globosos, sense pèls, d'1-2 mm de llarg. Les estípules aviat caduques. Les fulles fan 1-3 x 0,8-2,5 cm,, gruixudes, coriàcies, oblongues a el·líptiques o oboval. L'àpex arrodonit o subagut, base en forma de cor, verd, blau i sense pèl en ambdós costats, els marges sencers remotament dentades prop de l'àpex (1 - 4 parells de dents mucronat), una mica de revolució i ondulat, 5-6 parells de venes i el pecíol d'1-2 mm. Les flors surten a la primavera i els aments masculins fan 2 cm de llarg. Les glans són de color marró, el·líptiques, d'1 a 1,5 cm, per separat o en parelles, àpex arrodonit, sense pèl, peduncle d'1 a 3 cm de llarg glabres; tassa d'escates alguna cosa berrugosa, cobrint 1/4 a 1/2 de la gla; cotilèdons connats, madura en un any.

## Distribució i hàbitat

Aquest roure es troba a Mèxic, disseminats en les altes elevacions, més concretament als estats mexicans de Chihuahua, Durango, al sud de Zacatecas i al nord de Jalisco i als EUA, l'estat de Texas, concretament al Mont Livermore a Davis Mountains des dels 2100 als 3000 m, zona molt restringida.
És resistent a tota mena de sòls, però prefereix els sòls calcaris, secs.

## Taxonomia

Quercus depressipes va ser descrita per William Trelease i publicat a Memoirs of the National Academy of Sciences 20: 90, pl. 144, a l'any 1924.

### Etimologia

Quercus: nom genèric del llatí que designava igualment al roure i a l'alzina.
depressipes: epítet llatí que significa "enfonsat, deprimit".

### Sinonímia

* Quercus bocoynensis C.H.Mull.
* Quercus oblongifolia var. pallidinervis Trel.

## Referències

* ↑ «The Plant List». [Consulta: 6 maig 2014].
* 1 2 3 «Quercus depressipes in Flora of North America @ efloras.org». www.efloras.org. [Consulta: 6 maig 2014].
* ↑ Nixon, K.; et al. «Quercus depressipes (Davis Mountain Oak)». IUCN 2013. IUCN Red List of Threatened Species. Version 2013.2. [Consulta: 6 maig 2014].
* ↑ «Quercus depressipes». Tropicos.org. Missouri Botanical Garden. [Consulta: 13 febrer 2024].
* ↑ «Dictionary of Botanical Epithets |dendricola - diastrophis» (en anglès), 2019. [Consulta: 13 febrer 2023].
* ↑ «Quercus depressipes». WFO - The world flora Online. [Consulta: 13 febrer 2024].
* ↑ «Quercus depressipes». Royal Botanic Gardens, Kew: World Checklist of Selected Plant Families. [Consulta: 13 febrer 2024].
# Rasa de Vilanova

La Rasa de Vilanova és un torrent afluent per la dreta del Cardener que fa tot el seu curs pel terme municipal de Lladurs tot i que els 681 metres del seu curs transcorren fent de frontera entre els termes municipals de Lladurs (al nord) i Olius (al sud).

## Xarxa hidrogràfica

La xarxa hidrogràfica de la Rasa de Vilanova està integrada per 58 cursos fluvials que transcorren íntegrament pel terme municipal de Lladurs i sumen una longitud total de 37.035 m.
El vessant dret de la conca consta de 17 cursos fluvials que sumen una longitud de 8.644 m. mentre que el vessant esquerre inclou 40 cursos fluvials que sumen una longitud de 18.644 m.

### Subxarxes destacables
#### Per l'esquerra

   * La Rasa de Vila-seca
   * La Rasa de Costafreda

#### Per la dreta

   * La Rasa de Canadilla

## Mapa del seu curs

* Mapa de l'ICC

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Rasa de Villorbina

La Rasa de Villorbina és un torrent afluent per la dreta del Riu Negre que realitza tot el seu recorregut pel terme municipal de Riner, al Solsonès.

## Descripció

Neix al Pla de Villorbina des de bon començament agafa la direcció cap al nord tot i que passat el primer quilòmetre i mig del seu curs, gira cap a la 1 del rellotge, direcció mantindrà durant la resta del seu curs. Els 1.470 m. inicials són una séquia. Passa a prop de les masies de Villorbina (a la riba dreta) i de Cal Sait i el Vilà (a riba esquerra). Desguassa al Riu Negre 3,4 km aigües amunt de l'aiguabarreig.

## Perfil del seu curs

Perfil del curs de la Rasa de Villorbina :
| Recorregut (en m.) | Altitud (en m.) | Pendent |
| 0 | 691 | - |
| 250 | 675 | 6,4% |
| 500 | 661 | 5,6% |
| 750 | 648 | 5,2% |
| 1.000 | 637 | 4,4% |
| 1.250 | 624 | 5,2% |
| 1.500 | 611 | 9,2% |
| 1.750 | 595 | 6,4% |
| 2.000 | 582 | 5,2% |
| 2.250 | 572 | 4,0% |
| 2.500 | 561 | 4,4% |
| 2.750 | 550 | 4,4% |
| 3.000 | 536 | 5,6% |
| 3.250 | 512 | 9,6% |
| 3.401 | 505 | 4,6% |

## Xarxa hidrogràfica

La xarxa hidrogràfica de la Rasa de Villorbina està integrada per un total de 23 cursos fluvials dels quals 10 són subsidiaris de 1r nivell i 12 ho són de 2n nivell. La totalitat de la xarxa suma una longitud d'11.693 m.

### Distribució per termes municipals

Tota la xarxa transcorre pel terme municipal de Riner.

## Referències

* 1 2 3 4 DADES ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 54′ 43.22″ N, 1° 35′ 8.039″ E﻿ / ﻿41.9120056°N,1.58556639°E﻿ / 41.9120056; 1.58556639
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 3.274 m.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 5.990″ N, 1° 35′ 29.37″ E﻿ / ﻿41.91833056°N,1.5914917°E﻿ / 41.91833056; 1.5914917
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 833 m.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 59.26″ N, 1° 35′ 21.19″ E﻿ / ﻿41.9331278°N,1.5892194°E﻿ / 41.9331278; 1.5892194
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 9 maig 2010].
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 411 m.

## Enllaços externs

* Web de l'ICC: Mapa de la seva conca
# Rasa de Vilatobà

La rasa de Vilatobà és un afluent per l'esquerra de la Ribera Salada que fa tot el seu recorregut al terme municipal de Castellar de la Ribera.
Neix al peu de la masia de Vilatobà que li dona el nom, a 742 m d'altitud. Agafa la direcció SE-NW que mantindrà duran els 3,5 km de recorregut per entre un bosc de pins. Uns 2 km després del seu naixement passa per sota el nucli de Castellar de la Ribera que s'aixeca dalt la carena del vessant dret de la vall. Davant per davant, rep per l'altra banda de la vall les aigües de la rasa de Trota i, 25 m. més avall, les de la rasa de la Batzuca (950 m de recorregut). Aboca les seves aigües a la Ribera Salada a 526 m d'altitud, poc abans que aquesta passi sota els ponts del molí de Querol.
# Tallafoc virtual

Un tallafoc virtual (VF) és un servei o dispositiu de tallafoc de xarxa que s'executa completament dins d'un entorn virtualitzat i que proporciona el filtratge i la supervisió de paquets habituals proporcionats mitjançant un tallafoc de xarxa físic. El VF es pot realitzar com un tallafoc de programari tradicional en una màquina virtual convidada que ja s'està executant, un dispositiu de seguretat virtual dissenyat específicament dissenyat tenint en compte la seguretat de la xarxa virtual, un commutador virtual amb capacitats de seguretat addicionals o un procés de nucli gestionat que s'executa a l'amfitrió i hipervisor.

## Rerefons

Mentre una xarxa informàtica s'executi completament sobre maquinari i cablejat físic, és una xarxa física. Com a tal, es pot protegir tant per tallafocs físics com per tallafocs ; la primera i més important protecció per a una xarxa informàtica física sempre va ser i continua sent una porta física, tancada amb clau i ignífuga. Des dels inicis d'Internet aquest va ser el cas, i els tallafocs estructurals i els tallafocs de xarxa van ser durant molt de temps necessaris i suficients.
Com que són xarxes reals, les xarxes virtuals poden acabar patint el mateix tipus de vulnerabilitats associades durant molt de temps amb una xarxa física, algunes de les quals són:
* Els usuaris de les màquines de la xarxa virtual tenen accés a totes les altres màquines de la mateixa xarxa virtual.
* El fet de comprometre o apropiar-se indegudament d'una màquina virtual en una xarxa virtual és suficient per proporcionar una plataforma per a atacs addicionals contra altres màquines del mateix segment de xarxa.
* Si una xarxa virtual està connectada a Internet a la xarxa física o a Internet més àmplia, les màquines de la xarxa virtual poden tenir accés a recursos externs (i exploits externs) que poden deixar-los oberts a l'explotació.
* El trànsit de xarxa que passa directament entre màquines sense passar per dispositius de seguretat no es supervisa.

## Operation

Els tallafocs virtuals poden funcionar de diferents maneres per proporcionar serveis de seguretat, segons el punt de desplegament. Normalment són en mode pont o en mode hipervisor (basat en hipervisor, hipervisor resident). Tots dos poden venir embolcallats com a dispositiu de seguretat virtual i poden instal·lar una màquina virtual amb finalitats de gestió.

## Referències

* ↑ «What Is a Virtual Firewall?» (en anglès). https://www.paloaltonetworks.com.+[Consulta: 11 juliol 2023].
* ↑ «What is a Virtual Firewall?» (en anglès). https://www.checkpoint.com.+[Consulta: 11 juliol 2023].
* ↑ «What is a firewall? Firewalls explained and why you need one» (en anglès). https://us.norton.com.+[Consulta: 11 juliol 2023].
* ↑ «What is a Virtual Firewall? | NordLayer Learn» (en anglès). https://nordlayer.com.+[Consulta: 11 juliol 2023].
# Tallanassos d'areny

El tallanassos d'areny (Onychogomphus costae) és una espècie d'odonat anisòpter de la família dels gòmfids.

## Distribució

Es tracta d'un endemisme de la península Ibèrica i nord-oest d'Àfrica: es troba a Tunísia, Algèria, Marroc, Portugal i Espanya. En general, és rara en gran part de la seva àrea de distribució però comuna en algunes localitats.
A Catalunya se n'han trobat alguns exemplars a La Noguera.

## Descripció

És una espècie que sol passar inadvertida degut als seva coloració críptica (marró clara) i a la seva grandària discreta, d'entre 43 i 46 mm de longitud entre el cap i l'extrem abdominal.

## Ecologia

Viuen en rius i rierols amb la llera de sorra o grava. Probablement prefereixi hàbitats estacionals, on es formin basses al baixar el nivell de l'aigua. També pot acceptar aigües salobres. El seu comportament és poc conegut; acostumen a romandre llargs períodes allunyats de l'aigua.

## Període de vol

Al Magreb s'han detectat individus des de maig fins a l'agost, mentre que a zones com Extremadura, només vola al juny i juliol.

## Referències

* ↑ «Cercaterm | TERMCAT». [Consulta: 8 novembre 2021].
* 1 2 3 4 5 6 Dijsktra, Klaas-Douwe B.; Lewington, Richard. Guía de campo de las libélulas de España y de Europa (en castellà). Omega, 2014. ISBN 978-84-282-1602-9.
* 1 2 «Onychogomphus costae» (en anglès). IUCN Red List. Boudot, J.-P. 2010. [Consulta: 6 desembre 2015].
* ↑ «Oxygastra, grup d'estudi dels odonats de Catalunya». [Consulta: 1r gener 2016].
# Svetli Put (Vorónej)

* Per a altres significats, vegeu «Svetli Put».
Svetli Put (en rus: Светлый Путь) és un poble (un possiólok) de l'óblast de Vorónej, a Rússia, segons el cens del 2010 no tenia cap habitant.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Ratpenat de Hayes

El ratpenat de Hayes (Myotis hayesi) és una espècie de ratpenat de la família dels vespertiliònids. És endèmic de Cambodja. Es tracta d'una espècie petita de Myotis coneguda a partir d'un únic espècimen trobat a Phnom Penh el 2000. Fou anomenat en honor del quiropteròleg Benjamin Hayes. Com que fou descoberta fa poc, l'estat de conservació d'aquesta espècie encara no ha estat avaluat, tot i que els seus descriptors creuen que mereix la qualificació d'espècie amb «dades insuficients».

## Referències

* ↑ Csorba i Furey, 2022, p. 95.
* ↑ Csorba i Furey, 2022, p. 89.
* ↑ Csorba i Furey, 2022, p. 96.

## Bibliografia

* Csorba, G.; Furey, N. M. «From Greener Times: A New Species of Thick-thumbed Myotis (Chiroptera: Vespertilionidae) from Phnom Penh, Cambodia» (en anglès). Acta Zoologica Academiae Scientiarum Hungaricae, 68, 1, 2022, pàg. 85-97. DOI: 10.17109/AZH.68.1.85.2022.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Sovkhozni (Krasnodar)

* Per a altres significats, vegeu «Sovkhozni».
Sovkhozni - Совхозный (rus) és un possiólok del krai de Krasnodar, a Rússia. Es troba al delta del riu Kuban, a la vora esquerra del riu Protoka, davant de Trudobelikovski. És a 2 km al nord de Slàviansk-na-Kubani i a 76 km a l'oest de Krasnodar.
Pertanyen a aquest possiólok els possiolki de Pribrejni, Vixniovi, Sadovi i Stepnoi.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Article sobre la vila (rus)
* Mapa a vlasenko.net (rus).